open-index/open-wikipedia-markdown huggingface dataset:
Indochine (grupo musical)

**Indochine** é un grupo de rock francés que comezou a súa carreira en 1981. O seu estilo é a música *new wave* dos anos 1980, tanto o new wave con guitarra e sintetizadores ("L'aventurier" e "Canary Bay"), até o new wave máis electrónico ("Leila"), caracterizado polo uso total de sintetizadores.

## Integrantes 
Membros actuais: 
* Nicola Sirkis (1981 - ...) 
* Marc Eliard (1992 - ...) 
* Boris Jardel (1998 - ...) 
* Oli de Sat (Olivier Gérard) (2002 - ...)
* Mr Shoes (François Soulier) (2002 - ...) 
* François Matuszenski (Matu) (2006 - ...)

## Integrantes antigos 
* Stéphane Sirkis (1982 - 1999)
* Dominique Nicolas (1981 - 1994) 
* Dimitri Bodianski (1981 - 1988) 
* Arnaud Devos (1985 - 1986) 
* Diego Burgar (1988) 
* Jean-My Truong (1988 - 1994) 
* Philippe Eidel (1992) 
* Jean Pierre Pilot (1994 - 2001) 
* Alexandre Azaria (1995 - 1997) 
* Monsieur Tox (1996 - 1997) 
* Monsieur Yann (1996 - 1998) 
* Matthieu Rabaté (1999 - 2002) 
* Frédéric Helbert (2002 - 2004)

## Discografía 
### Discos en estudio 
* 1982 - ''L'Aventurier*
* 1983 - *Le Péril Jaune*
* 1985 - *3*
* 1987 - *7000 Danses*
* 1990 - *Le Baiser*
* 1993 - *Un Jour Dans Notre Vie*
* 1996 - *Wax*
* 1999 - *Dancetaria*
* 2002 - *Paradize*
* 2005 - *Alice et June*
* 2009 - *La République des Meteors*

### Discos en directo 
* 1986 - *Indochine Au Zénith*
* 1994 - *Radio Indochine*
* 1997 - *Indo Live*
* 2001 - *Nuits Intimes* 
* 2004 - *3.6.3*
* 2006 - *Hanoï*
* 2007 - *Alice & June Tour*
* 2010 – *Le Meteor sur Bruxelles*
* 2011 – *Putain de Stade*

### Discos recompilatorios 
* 1988 - *Indochine (Só para Perú)
* 1991 - *Le birthday Album (1981-1991)
* 1996 - *Unita* 
* 1998 - *Les versions longues* 
* 2000 - *Génération Indochine*
* 2001 - *Nuits Intimes*
* 2004 - *Le birthday Album (1981-1996)Edition Remasterisado CD - Doble

### Videografía 
# *Indochine au Zénith* (directo) - VHS (1986) 
# *Indochine tour 88* (directo) - VHS (1988) 
# *Le Birthday Album* (clips) - VHS (1991) 
# *Unita* (clips) - VHS (1996) 
# *Indo Live* (directo) - VHS e DVD (1997) 
# *Les Divisions de la joie* (directo) - VHS e DVD (2002) 
# *Paradize Show* (directo) - Triplo DVD (2004) 
# ''L'Intégrale des clips* - DVD (2004) 
# *Hanoï* (directo)- DVD (2007) 
# *Alice & June Tour'' (directo)- DVD (2007)

## Véxase tamén 
### Ligazóns externas 
* Información sobre os discos e singles oficiais de Indochine 
* Páxina que inclúe novas, biografía, discografía, fotos e máis cousas relacionas con Indochine
The Adventures of Rain Dance Maggie

**"The Adventures of Rain Dance Maggie"** é un sinxelo da banda estadounidense de rock alternativo e funk rock Red Hot Chili Peppers. É o primeiro sinxelo do seu álbum ''I'm With You''.

## Vídeo musical 
O 30 de xullo de 2011, a banda gravou un vídeo no tellado dun edificio en Venice Beach, California, dirixido por Marc Klasfeld.

## Lista de cancións 
# "The Adventures of Rain Dance Maggie" – 4:42

## Notas
Hump de Bump

**"Hump de Bump"** é un sinxelo da banda estadounidense de rock alternativo e funk rock Red Hot Chili Peppers. É o quinto e derradeiro sinxelo do seu álbum *Stadium Arcadium*, editado no ano 2006. Foi ademais o último sinxelo lanzado con John Frusciante coma guitarrista, quen deixou a banda dous anos máis tarde. Foi estreado o 7 de abril de 2007 nos Estados Unidos, e o 10 de abril no resto do mundo.

## Vídeo musical 
O vídeo foi gravado a finais de decembro do 2006, e foi dirixido por Chris Rock, quen tamén aparece no vídeo.

## Listaxe de cancións 
;CD single 1
# "Hump de Bump" &ndash; 3:33
# "Joe" &ndash; 3:54
# "Save This Lady" &ndash; 4:17

;CD single 2
# "Hump de Bump" &ndash; 3:33
# "An Opening" (Live)

;UK single
# "Hump de Bump" &ndash; 3:33
# "An Opening" (Live)
# "Blood Sugar Sex Magik" (Live)

;International maxi CD
# "Hump de Bump" &ndash; 3:33
# "An Opening" (Live)
# "Blood Sugar Sex Magik" (Live)

;International 7" picture disc
# "Hump de Bump" &ndash; 3:33
# "An Opening" (Live)
Obxecto (programación)

Un **obxecto**, no paradigma de programación orientada a obxectos, defínese como a unidade que en tempo de execución realiza as tarefas dun programa. Tamén a un nivel máis básico defínese como a instancia dunha clase. Estes obxectos interactúan uns con outros, en contraposición á visión tradicional na cal un programa é unha colección de subrutinas (funcións ou procedementos), ou simplemente unha lista de instrucións para o computador. Cada obxecto é capaz de recibir mensaxes, procesar datos e enviar mensaxes a outros obxectos de xeito similar a un servizo.

No mundo da programación orientada a obxectos (POO), un obxecto é o resultado da instanciación dunha clase.
Liga da Home Rule

A **Liga da Home Rule** (en inglés **Home Rule League**; en gaélico irlandés, **Léig an Rialtais Dúchais**) foi un partido político nacionalista irlandés activo dende 1873 ata 1882, cando foi substituído polo Partido Parlamentario Irlandés.

## Características
Fundado en 1873 por Isaac Butt centrou a súa actividade en defender a necesidade de dotar a Irlanda dun Estatuto propio, coñecido co nome de *Home Rule*. William Shaw substituíu a Butt en 1879 como líder do partido e ao ano seguinte asumiu o mando Charles Stewart Parnell, quen fundaría o Partido Parlamentario Irlandés dous anos despois, co obxectivo de modificar certas prácticas obsoletas habituais na Liga.

## Véxase tamén
### Ligazóns externas
* Artigo sobre a Home Rule publicado en www.irlandseye.com
Indochine

**Indochine** é a forma francesa para Indochina, e pódese referir a:

*Indochine (grupo musical), un grupo francés de new wave/rock, formado en 1981.
**Indochine* (filme), filme francés de 1992 que conta a historia dunha moza indochinesa.
**Indochine* (libro), unha novela de ficción histórica de 1987 de Christie Dickason.
Ramiro Pérez

**Ramiro Pérez Freijo**, nado o 8 de xuño de 1962, é un político galego do PPdeG.

## Traxectoria
Traballa como enfermeiro. Foi concelleiro de Meira polo PPdeG dende 2003, e ocupou a tenencia de alcalde na lexislatura 2003-2007. Presentouse ás eleccións municipais de 2011 encabezando a candidatura do PPdeG e foi elixido alcalde por maioría absoluta. Desde as eleccións municipais de 2015 é portavoz do grupo municipal do PPdeG.

## Véxase tamén
### Outros artigos
*Eleccións municipais en Meira
Seán Heuston

**Seán Heuston** (en ), nado o 21 de febreiro de 1891 en Dublín e executado o 8 de maio de 1916 na prisión de Kilmainham Gaol, foi un rebelde irlandés membro do Fianna Éireann que participou activamente no Alzamento de Pascua de 1916. Cuns 20 homes de aproximadamente a súa idade, ocupou a Casa de Caridade sobre o río Liffey durante dous días, aínda que a intención nun principio era a de ocupar a posición durante unhas horas. Foi condenado a morte e fusilado o 8 de maio dese mesmo ano en Kilmainham Gaol, sendo o máis novo dos rebeldes fusilados.

Heuston viviu moitos anos en Limerick.

A Estación de Heuston en Dublín, onde traballou nas súas oficinas durante unha tempada, recibe o nome actual no seu honor, así como a ponte de Seán Heuston.
William Pearse

**William "Willie" Pearse** ou **Liam Mac Piarais** (en irlandés), nado o 15 de novembro de 1881 en Dublín (Irlanda) e finado o 4 de maio de 1916 na prisión de Kilmainham Gaol foi un republicano irlandés que loitou no Alzamento de Pascua e foi posteriormente executado polos británicos pola súa participación na revolta. Era o irmán máis novo do Patrick Pearse, un dos mentores e líderes do Alzamento.

## Traxectoria 
Willie Pearse naceu en Dublín e pasou a súa vida á sombra do seu irmán, de quen era un grande admirador e co que mantiña unha relación particularmente estreita. Preparouse para traballar no oficio do seu pai, mais deixouno para axudar ao seu irmán Patrick en St. Enda's School, que fundou en 1908. Participou nas obras e no teatro de St. Enda's e axudou á súa fundación.

Seguindo os pasos do seu irmán, Willie alistouse nos Voluntarios Irlandeses e no movemento republicano. Tamén tomou parte no Alzamento de Pascua de 1916, cando permaneceu xunto ao seu irmán na Oficina Xeral de Correos. Logo da rendición foi xulgado por un consello de guerra e condenado a morte, sendo fusilado o 4 de maio dese mesmo ano na prisión de Kilmainham Gaol. Díxose que a súa participación no Alzamento fora mínima e que foi condenado polo seu apelido, do mesmo xeito, no xuízo esaxerou a súa participación no Alzamento.

O 3 de maio, Willie Pearse recibiu o permiso para visitar o seu irmán na prisión antes de que o executaran e que puideran verse por última vez, con todo, mentres Willie estaba en camiño, o seu irmán Patrick foi executado. Willie foi executado ao día seguinte.

En 1966, a estación de Westland Row de Dublín fou rebautizada co nome de Estación Pearse en honor a Willie e o seu irmán Patrick.

## Notas
Michael O'Hanrahan

'''Michael O'Hanrahan** ou **Míchéal Ó hAnnracháin''', nado o 17 de marzo de 1877 en New Ross e executado o 4 de maio de 1916 na prisión de Kilmainhan Gaol, foi un rebelde irlandés que participou activamente no Alzamento de Pascua de 1916.

## Traxectoria 
Nado en Newrose (Irlanda), foi o segundo comandante do Terceiro Batallón de Dublín baixo o comandante Thomas MacDonagh, e mantivo este cargo ata que a última hora se adheriu John MacBride. Loitou na fábrica de galletas de Jacob, e ata que o batallón tivo unha participación efectiva mínima no Alzamento, xa que o Exército Británico rodeou a súa posición e non os atacou directamente. Foi condenado a morte por un consello de guerra e fusilado o 4 de maio de 1916. O seu irmán, Henry O'Hanrahan, foi condenado a servidume de por vida polo seu papel no Alzamento de Pascua.

A Estación de Wexford foi rebautizada no seu honor, así como a ponte sobre o río Barrow na súa localidade natal de New Ross.

## Notas
Segunda división española 1962/63

A tempada **1962–63** da **Segunda División de España** foi a 31ª edición deste torneo. A categoría estivo composta por 32 equipos, repartidos segundo criterios xeográficos en dous grupos de 16 equipos cada un. Pontevedra, Murcia, Español e Levante ascenderon á Primeira División.
## Clasificación
### Grupo I
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén
### Ligazóns externas 
* Web oficial da LFP 
* Web oficial da Real Federación Española&nbsp;
* Datos do competición en AREFE
Flannery O'Connor

'''Flannery O'Connor''', nada en Savannah (Xeorxia) o 25 de marzo de 1925 e finada en Milledgeville o 3 de agosto de 1964, foi unha escritora estadounidense do século XX. Foi autora de dúas novelas, 32 relatos e publicou tamén ensaios e recensións.

## Obra 
### Novelas 
* Wise Blood (1952)
* The Violent Bear It Away (1960)

### Coleccións de relatos curtos 
* A Good Man Is Hard to Find and Other Stories (1955)
* Everything That Rises Must Converge (1965)
* The Complete Stories (1971)

### Outros traballos 
* Mystery and Manners: Occasional Prose (1961)
* The Habit of Being: Letters of Flannery O'Connor (1979)
* The Presence of Grace: and Other Book Reviews (1983)
* Flannery O'Connor: Collected Works (1988)
* Flannery O'Connor: The Cartoons (2012)
* A Prayer Journal (2013)

## Véxase tamén 
### Ligazóns externas 
* The Flannery O'Connor Repository
Régis Wargnier

**Régis Wargnier**, nado en Metz o 18 de abril de 1948, é un director de cine francés, como tamén produtor, guionista, actor e compositor de música cinematográfica.

## Filmografía 
* *La Femme en bleu* (1973; actor e asistente de dirección)
* *Nada* (1974; asistente de dirección)
* *Mon premier amour* (1978; asistente de dirección)
* ''L'École est finie* (1979; asistente de dirección)
* *La Banquière* (1980; asistente de dirección)
* *Viens chez moi, j'habite chez une copine* (1981; asistente de dirección)
* *Le Grand Patron* (1982; asistente de dirección)
* *Le Grand Frère* (1982; asistente de dirección)
* *Heller Wahn* (1983; produtor)
* *La palombière* (1983; produtor)
* *Le Bon Plaisir* (1984; asistente de dirección)
* *Souvenirs, souvenirs* (1984; actor e asistente de dirección)
* *La Femme de ma vie* (1986; director e guionista)
* *Sueurs froides* (1988; serie de TV; director)
* *Je suis le seigneur du château* (1989; director e guionista)
* *Indochine* (1992; director e guionista)
* *L'Échange* (1992; guionista)
* *Une femme française* (1995; director e guionista)
* *Lumière et compagnie* (1995; director)
* *Est-Ouest* (1999; director e guionista)
* *Femme fatale* (2002; actor e compositor)
* *Cœurs d'Athlètes* (2003; director)
* *Man to Man* (2005; director e guionista)
* *Pars vite et reviens tard* (2007; director e guionista)
* *La Ligne droite'' (2011; director)
Celso Fernández López

**Celso Fernández López**, nado en 1958, é un político galego do PSdeG-PSOE.

## Traxectoria 
Profesor do IES nº 1 do Carballiño. Presentouse ás eleccións municipais de 2007 en Maside encabezando a candidatura do PSdeG-PSOE e foi elixido alcalde por maioría absoluta. Repetiu a maioría absoluta nas municipais de 2011 e nas municipais de 2015. En decembro de 2018 cedeulle á alcaldía ao número dous do PSdeG en Maside, José Manuel Iglesias Araujo, que continuou como alcalde tras acadar a maioría absoluta nas eleccións de 2019.

## Véxase tamén 
### Outros artigos 
*Eleccións municipais en Maside
Jorge Domínguez Rosal

**Jorge Domínguez Rosal**, nado en Meaño o 29 de xuño de 1959 e finado o 20 de novembro de 2012 en Pontevedra, foi un político galego do PPdeG.

## Traxectoria 
Enxeñeiro técnico agrícola e técnico superior en Riscos Laborais de formación, logo de trece anos residindo en Sanxenxo volveu a Meaño en 1985 para ocupar unha praza de funcionario. Formou parte de Coalición Galega, sendo membro do seu comité local en Sanxenxo e candidato ao Congreso dos Deputados en 1986. Posteriormente pasaría a formar parte do PNG-PG, trala escisión destes de CG, e foi elixido secretario local da formación en Sanxenxo. 

Nas eleccións municipais de 1991 encabezou a candidatura de Independentes de Meaño e foi elixido alcalde da localidade por maioría absoluta. En 1995 foi reelixido alcalde ó lograr unha ampla maioría de 11 concelleiros de 13. Nese mandato foi vicepresidente da Mancomunidade do Salnés. En 1999 volveu a ser reelixido cunha maioría de 10 concelleiros. En decembro de 2001 incorpórase ó PPdeG, polo que nas municipais de 2003 encabezou a súa candidatura e volveu ser elixido alcalde por unha ampla maioría absoluta, de novo 10 concelleiros, mesma situación que se repetiu no 2007. Neses dous mandatos (2003-2011) foi presidente da Mancomunidade do Salnés. En 2011 foi reelixido alcalde, de novo cunha maioría absoluta de 10 concelleiros. Nese mandato foi elixido deputado provincial. 

Faleceu de cancro o 20 de novembro de 2012, aos 53 anos.

## Notas 
## Véxase tamén 
### Outros artigos 
* Eleccións municipais en Meaño

### Ligazóns externas 
* Entrevista en *Diario de Pontevedra*
* Entrevista en *La Voz de Galicia*
Nora (máquina hidráulica)

[miniatura|Nora en [Alxeciras, (España).]]
miniatura|Nora de tracción animal.

Unha **nora** ou **noria** é unha máquina hidráulica que serve para extraer auga seguindo o principio do *rosario hidráulico*. Consiste nunha gran roda con aletas transversais que se coloca parcialmente somerxida nun curso de auga, o cal, grazas ás paletas, imprime á roda un movemento continuo. Esta posúe no seu perímetro unha fileira de recipientes (usualmente canxiróns ou alcatruces) que, co movemento da roda se enchen de auga, a elevan e a depositan nun conduto asociado á nora que a distribúe. Existen tamén noras para tirar auga de pozos, nas que o movemento se consegue xeralmente utilizando tracción animal.

## Funcionamento 
O funcionamento consiste en que a nora se encontre semimergullada nunha canle de auga ou*acequia* e, coa forza da auga impulsa unhas palas de perfil plano e produce o xiro desta. Nos seus extremos leva uns caixóns ou "canxiróns" que, ao mesmo tempo, énchense de auga e, ao chegar á parte superior, soltan a auga nunha canle de recollida polo que é capaz de levantar a auga á altura do diámetro da nora.

## A nora na Península Ibérica 
As noras son orixinarias do Oriente Medio e foron introducidas na Península Ibérica en tempos da invasión musulmá. Utilizáronse principalmente para regas.

## Notas 
## Véxase tamén 
### Outros artigos 
* Muíño

### Ligazóns externas 
* La noria en Murcia, en laverdad.es
Alfonso Balseiro

**Alfonso Emilio Balseiro Gómez**, nado o 8 de marzo de 1946 en Mañón e finado o 6 de febreiro de 2021, foi un político galego do PPdeG.

## Traxectoria
Traballador autónomo. Presentouse ás eleccións municipais de 1983 en Mañón dentro das listas da Coalición Popular, sendo elixido concelleiro. Trala morte de Manuel Cora Rodríguez en xaneiro de 1987 é elixido alcalde, ocupando o posto ata as eleccións municipais de 1987. Neses comicios concorre xunta outros anteriores integrantes de AP como número dous dunha lista independente encabezada polo médico Ricardo Héctor Sanz, a cal resultou ser a segunda forza máis votada por detrás do PSdeG, conseguindo a alcaldía para o seu cabeza de lista grazas aos votos dos concelleiros de AP. Porén, trala marcha do rexedor en febreiro de 1988, volveu ser elixido alcalde, tamén grazas ao apoio de dous concelleiros de AP. Nas municipais de 1991 encabezou a candidatura do PPdeG e tamén foi elixido por maioría absoluta. Continuou como alcalde nas sucesivas eleccións sempre con maioría absoluta. Foi deputado provincial (2007-2011).

Nas eleccións municipais de 2019 acadou de novo a alcaldía, e ocupou este posto até o seu falecemento en febreiro de 2021.

## Notas 
## Véxase tamén 
### Bibliografía 
* 
### Outros artigos
*Eleccións municipais en Mañón
Sherwood Foresters

O **Sherwood Foresters** foi un rexemento do Exército Británico formado durante a *Childers Reforms* en 1881 a partir da fusión do 45th (Nottinghamshire) Regiment of Foot co 95th (Derbyshire) Regiment of Foot. Durou pouco menos de 90 anos, de 1881 a 1970. O novo rexemento tamén incluíu unidades de voluntarios de milicias e rifles de Nottinghamshire e Derbyshire. En 1970, o rexemento fusionouse co Rexemento de Worcestershire para formar o Rexemento de Foresteiros de Worcestershire e Sherwood, que en 2007 se fusionou co Rexemento de Cheshire e o Rexemento de Staffordshire (do Príncipe de Gales) para formar o actual Rexemento Merciano. A liñaxe dos Sherwood Foresters é agora continuada polo Rexemento Mercian.

## Notas
Frank Miller

miniatura|dereita|Miller en 2008.
**Frank Miller**, nado en Olney (Maryland) o 27 de xaneiro de 1957, é un debuxante de novelas gráficas e guionista de cinema estadounidense. Estivo casado até o ano 2005 coa colorista e ilustradora de historieta Lynn Varley.

## Véxase tamén 
### Ligazóns externas 
* Páxina web oficial 
* Frank Miller
Eoin MacNeill

**Eoin MacNeill**, nado como **John MacNeill** en Glenarm, Condado de Antrim, Irlanda, o 15 de maio de 1867 e finado en Dublín o 15 de outubro de 1945, foi un mestre, historiador, revolucionario e político nacionalista irlandés.

## Traxectoria 
Lembrado hoxe en día coma o pai da historiografía medieval irlandesa, foi cofundador da *Conradh na Gaeilge*, organización destinada á preservación da cultura e da lingua irlandesas. Membro do concilio que creou os Voluntarios Irlandeses, chegando a ser o seu líder alentado pola Irmandade Republicana Irlandesa durante o Alzamento de Pascua, malia que non participou no deseño da rebelión, chegando mesmo a intentar que non se producira. Ocupou varios cargos ministeriais na Irlanda independente.

## Véxase tamén 
### Ligazóns externas 
* Biografía de Eoin MacNeill
Ushas Mons

**Ushas Mons** é un volcán de 2&nbsp;km de altitude que está situado no hemisferio sur de Venus, exactamente nas coordenadas 24,3° S 324,6° E. O volcán está inzado de numerosos regueiros brillantes de lava e pódense ver fracturas en dirección norte-sur, moitas delas semellan terse formado despois de que a lava fose emitida á superficie. Na área central do cumio, pola contra, os regueiros máis novos permanecen sen fracturas. Pódese ver un cráter de impacto entre as fracturas na parte superior central da imaxe da caixa de información. A ligazón entre as fallas e vulcanismo é moi común neste tipo de volcáns en Venus, é pensase que son o resultado de xigantescas masas de material quente que se achega á codia de Venus, procedentes do propio manto do planeta, fenómeno semellante ó dos puntos quentes da Terra.

## Notas 
## Véxase tamén 
### Outros artigos 
* Mons
* Volcán
Carmen Balcells

**Carmen Balcells Segalà**, nada en Santa Fe de Segarra, no concello de Les Oluges (provincia de Lleida) o 9 de agosto de 1930 e finada en Barcelona o 21 de setembro de 2015 foi unha axente literaria catalá de prestixio internacional. É moi valorada polos autores, posto que logrou eliminar os contratos vitalicios e outras cláusulas editoriais e impor as cláusulas de cesión por tempo limitado dun libro.
## Notas 
## Véxase tamén 
### Ligazóns externas 
* Agencia Literaria Carmen Balcells
* Información adicional
Manuel Quiroga Vázquez

**Manuel Quiroga Vázquez**, nado en Viloira (O Barco de Valdeorras) en 1845 e finado no mesmo lugar o 15 de febreiro de 1906, foi un avogado e político galego.

## Traxectoria 
Fillo de José Quiroga Valdés, señor de Monte Furado e da casa de Viloira. Licenciado en Dereito. Foi deputado polo distrito de Lugo (1869-1872) e por Quiroga (1876-1879) integrado nas filas da Unión Liberal e por Valdeorras (1879-1884 e 1896-1901) xa formando parte do Partido Conservador. O seu traballo no Congreso estivo centrado na mellora das comunicacións para a bisbarra valdeorresa. Foi senador pola provincia de Lugo (1884-1885) e pola de Ourense (1903-1904). En 1895 foi nomeado Director Xeral de Agricultura e foi embaixador plenipotenciario da China en Madrid.

## Vida persoal 
Casou con Elena Velarde Guisasola e foi pai de José Quiroga Velarde e Elena Quiroga Velarde, que casou con Marcelino Suárez González. Viúvo, casou en segundas nupcias con Elena Navia-Osorio Sánchez Arjona. Era irmán do tamén político Vicente Quiroga Vázquez.

## Notas 
## Véxase tamén 
### Bibliografía 
* 

### Ligazóns externas 
* Ficha no Senado
Sapas Mons

**Sapas Mons** é un gran volcán situado na rexión Atla Regio de Venus. As dimensións de Sapas Mons son duns 400 km de ancho e dun 1,5 de alto (respecto do terreo circundante). Os seus flancos amosan numerosos regueiros de lava superpostos. Pensase que os regueiros escuros na parte inferior dereita da imaxe de radar da caixa de información son máis suaves cós brillantes regueiros preto da area central do volcán. Moitos destes regueiros semellan ter erupcionado directamente dos flancos do volcán, no canto de semellar ter erupcionado dende o dobre cumio do volcán. Este tipo de erupción lateral é moi común nos volcáns de gran tamaño da Terra, así coma nos volcáns de tipo hawaiano.

A área do cumio ten dous outóns suaves ou *mesas*, os cales danlle ó cumio unha aparencia relativamente escura nas imaxes de radar. Preto do cumio pódense ver un grupo de fosas, algúns de máis dun quilómetro de ancho. Posiblemente estas fosas formáronse cando as cámaras magmáticas subterráneas se drenaron cara ao interior, levando ó colapso ós teitos destas cámaras magmáticas. Pódese contemplar un cráter de impacto duns 20&nbsp;km de diámetro no noroeste do volcán que está parcialmente borrado polos regueiros de lava. Pouco se sabía da rexión Atla Regio antes da chegada da sonda Magallanes. Os novos datos adquiridos en febreiro de 1991, amosaban a rexión con polo menos cinco grandes volcáns semellantes a Sapas Mons, os cales están ligados a complexos sistemas de facturas e áreas con rifts. Atla Regio é seguramente o resultado de xigantescas masas de material quente que se achegaron á codia de Venus, procedentes do propio manto do planeta, fenómeno semellante ó dos puntos quentes da Terra.

## Notas 
## Véxase tamén 
### Outros artigos 
* Volcán
* Mons

### Ligazóns externas 
* False Color Image of Volcano Sapas Mons imaxe e información suplementarias de Sapas Mons, no JPL.
Vicente Quiroga Rodríguez

**Vicente Quiroga Rodríguez**, nado en Quiroga en 1940, é un político galego de tendencia conservadora e aparellador de profesión.

## Traxectoria 
Foi alcalde de Lugo durante dous mandatos, entre 1983 e 1991, primeiramente fora elixido nas filas da Coalición Popular e a continuación, tras problemas coa súa formación, pasou a formar parte de Coalición Progresista Galega. Quiroga compartiu corporacións municipais, entre outros concelleiros, con Alfredo Mosteirín, Aniceto Codesal, Julio Ulloa Vence, Francisco Cacharro ou Manuel Varela Flores.

Na súa etapa de goberno municipal construíronse os dous aparcadoiros subterráneos do centro histórico e o da Praza da Constitución en Lugo.

No ano 1996 foi condenado por falsidade en documento mercantil. Tras diversos recursos esta condena converteuse en firme e mesmo o Tribunal Constitucional confirmouna.

## Notas 
## Véxase tamén 
### Outros artigos 
* Eleccións municipais en Lugo
Vicente Quiroga Vázquez

**Vicente Quiroga Vázquez**, nado en Quiroga en 1848 e finado o 14 de decembro de 1913, foi un avogado e político galego.

## Traxectoria 
Fillo de José Quiroga Valdés, señor de Monte Furado e da casa de Viloira. Pertenceu ao Partido Liberal, foi deputado polo distrito de Quiroga durante dez ocasións entre 1872 e 1907, e senador pola provincia de Lugo (1896-1898 e 1910-1911).

Era irmán do tamén político Manuel Quiroga Vázquez.
Jordi González

**Jordi González Belart**, nado en Barcelona o 26 de setembro de 1962, é un xornalista e presentador de radio e televisión catalán.

## Traxectoria
Traballou en Cadena SER, TVE, Antena 3 ou Telecinco, canle esta última na que seguía en 2011.
Centro Comercial Compostela

O **Centro Comercial Compostela** é un edificio de tendas de El Corte Inglés, sito en Santiago de Compostela, na saída da cidade cara a Ourense. Inaugurado en 1998, foi o segundo centro comercial que se construíu na capital de Galicia.

## Descrición 
Trátase dun edificio de 5 andares, cunha superficie comercial total de 113.561 m². No seu interior hai tendas de moda, lecer, electrónica, fogar etc., un hipermercado Hipercor, un restaurante-cafetería, taller de mecánica, tintorería, estafeta de Correos, administración de loterías, axencia de viaxes, aseguradora, parque infantil, óptica etc. No soto hai 3 andares de apacardoiro.

## Véxase tamén 
### Ligazóns externas 
* CC Compostela en Turgalicia 
* Los centro comerciales, nuevos elementos de centralidad urbana en Santiago de Compostela
Acantodios

Os **acantodios** (*Acanthodii*), nome derivado do grego antigo ἅκανθα *ákantha*, 'espiña' e εἰδής *eidés*, 'co aspecto de'), tamén coñecidos como **tiburóns espiñentos**, son unha clase extinta de peixes, cuxas especies teñen características comúns tanto dos peixes óseos como dos cartilaxinosos.

Os primeiros acantodios apareceron entre finais do ordovícico e o comezo do silúrico (hai uns 430 millóns de anos), pero só alcanzaron o seu apoxeo no Devoniano.

Unhas poucas liñas sobreviviron durante o carbonífero e só unha no Permiano.

## Características 
Os acantodios eran peixes pequenos caracterizados por teren ao comezo de cada aleta unha grande espiña ósea —menos na caudal— a pesar de teren esqueleto cartilaxinoso; por iso antigamente eran mal chamados "tiburóns de pel espiñosa". Esta particularidade tan características das espiñas que soportan as súas aletas compártena cos teleósteos, pero a diferenza destes, e como ocorre nos tiburóns, non están dotadas de capacidade motriz.

É o grupo máis antigo coñecido de gnatóstomos, tendo antepasados comúns con condrictios e osteíctios deducidas das homoloxías anatómicas que presentan con ambos os grupos, pero este grupo extinto parece estar á parte dos outros dous. Con todo, a súa mala fosilización fai que a maioría do que se coñece da anatomía deste grupo proceda só de exemplares ben conservados de *Acanthodes*, unha especie do final do carbonífero e, por tanto, unha forma derivada doutras, polo que é difícil deducir o seu parentesco con outros vertebrados. con corpos xeralmente moi estilizados, unha cabeza grande con boca terminal, grandes ollos e unha aleta caudal heterocerca. con aproximadamente unha ducia de familias agrupadas en tres ordes:

* '*Orde *Acanthodiformes'''* †(Berg, 1940) 
::Familia *Mesacanthidae* †
::Familia *Cheiracanthidae* †
::familia *Acanthodidae* †
* *'Orde *Climatiiformes*'* †(Berg, 1940) 
::Familia *Euthacanthidae* †
:* Suborde *Climatiida †:
::Familia *Gyracanthidae* †
::Familia *Climatiidae* †
:* Suborde *Diplacanthiida* †:
::Familia *Culmacanthidae* †
::Familia *Tetanopsyridae* †
::Familia *Diplacanthidae* †
* '*Orde *Ischnacanthiformes'''* † (Berg, 1940) 
::Familia *Poracanthodidae* †
::Familia *Ischnacanthidae* †

## Notas 
## Véxase tamén 
### Bibliografía 
* Janvier, Phillipe (1996): *Early vertebrates*. Oxford: Clarendon Press. ISBN 0-19-854047-7. 
* Long, John A. (1995): *The Rise of Fishes: 500 Million Years of Evolution''. Baltimore: Johns Hopkins University Press. ISBN 0-8018-4992-6.

### Outros artigos 
* Placodermos

### Ligazóns externas 
* Clasificación do acantodios - Mikko's Phylogeny Archive 
*
Tomás Notario Vacas

**Tomás Notario Vacas**, nado en Córdoba (Arxentina) o 22 de agosto de 1926, é un enxeñeiro de camiños, funcionario e político galego de tendencia conservadora que foi alcalde de Lugo en dúas ocasións.

## Traxectoria 
Os pais eran dunha aldea de Salamanca, pero emigraran primeiro ao Brasil e logo á Arxentina, onde naceu Tomás Notario. En 1933 regresan á aldea e aos once anos, xa durante a guerra, comezou o bacharelato na cidade de Salamanca. Estudou enxeñería de Camiños, Canles e Portos en Madrid, onde se doutorou, e comezou a traballar no Instituto Nacional de Industria (INI).

En 2021, xunto coa Caixa Rural Galega, impulsou a Fundación Caixa Rural Galega Tomás Notario para axudar economicamente estudantes da provincia de Lugo. A dotación inicial foi de 200.000 euros e que se ampliará até o millón, repartidos a partes iguais entre os patróns.

## Notas 
## Véxase tamén 
### Outros artigos 
*Eleccións municipais en Lugo
*Alcaldes de Lugo

### Ligazóns externas 
*Ficha como Procurador en Cortes
*Entrevista a Notario Vacas en *El Progreso* o 14 de decembro de 2009.
Vicente Quiroga

O nome de **Vicente Quiroga** pode referirse a:

***Vicente Quiroga Vázquez**, avogado e político galego (1814-1913);
***Vicente Quiroga Rodríguez**, aparellador e político galego (n. 1940).
Humor negro

[miniatura|dereita|[Mariola (xogo)|Mariola ao máis alá, en Barcelona.]]

O **humor negro** é un tipo de humor que se exerce a propósito de cousas que suscitarían, contempladas dende outra perspectiva, piedade, terror, mágoa ou emocións similares. Cuestiona situacións sociais que xeralmente son serias mediante a sátira. O asunto máis recorrente no humor negro é a morte e todo o que está relacionado con ela. Incumbe os temas máis escuros e dolorosos para o ser humano e que, por norma xeral, adoitan resultar controvertidos e polémicos para a sociedade porque están relacionados coa moral. Algúns exemplos poden ser: as grandes traxedias, as normas sociais, o sexo, os asasinatos, o suicidio, as enfermidades, a pobreza, a tolemia, o terrorismo, as discapacidades, a guerra, a relixión, a política etc, representados sempre en forma cómica.

## Véxase tamén 
### Outros artigos 
* Cinismo.
* Macabrismo.
Xosé Novo Freire

**Xosé Novo Freire**, nado na Coruña o 25 de outubro de 1928 e finado en Lugo o 27 de xaneiro de 2012, foi un avogado e político conservador galego, alcalde de Lugo entre 1979 e 1983.

## Traxectoria 
Licenciouse en Dereito na Universidade de Oviedo en 1956. Foi membro da xunta de goberno do Colexio de Lugo durante máis de dez anos. Foi o primeiro alcalde democrático de Lugo (1979, nas listas de UCD) e, posteriormente, un dos membros da executiva de Coalición Galega. Foi tamén director de Cáritas Diocesana en 1971 e promotor de Preescolar na Casa (1977).

Na súa labor de alcalde lucense destacou a creación das zonas residenciais da Piringalla e Garabolos, así como a recuperación do parque de Rosalía de Castro.

## Véxase tamén 
### Outros artigos 
* Eleccións municipais en Lugo

### Ligazóns externas 
* Ficha en Galegos.info
Dáil Éireann

O **Dáil Éireann** (en galego **Asemblea de Irlanda**) é a cámara baixa do *Oireachtas* (parlamento) da República de Irlanda. Os seus poderes son similares aos de moitos outros sistemas parlamentarios bicamerais e é en boa medida a rama dominante do Oireachtas. Está situado dende 1922 na Leinster House, en Dublín. É elixido cada cinco anos por sufraxio directo, mediante un sistema de representación proporcional chamado voto único transferible (Single Transferable Vote, ou STV). Cada membro recibe o nome de Teachta Dála ou TD (deputado).

[miniatura|esquerda|250px|[Leinster House, sede do *Dáil Éireann* en Dublín.]]
Área Central

**Área Central** é un complexo cívico comercial de Santiago de Compostela, sito no barrio de Fontiñas. Inaugurado o 20 de outubro de 1993, foi o primeiro centro comercial da capital de Galicia.

## Descrición 
A superficie comercial de Área Central é de 30.500 m², en dous andares e un semisoto. O edificio ten planta cadrada, e nel hai unha rúa comercial de 658 metros de longo co teito acristalado, 656 vivendas, 50 oficinas, 160 tendas, un hotel, garderías, bares, e diversos locais de xogo. No centro do edificio hai unha praza central descuberta de 10.000 m².

Algúns dos locais que se poden atopar no centro comercial son Alcampo, Pizza Móvil, Gasthof, Abanca, Movistar, Orange, Yoigo, Alfonso Joyeros, Atempo, Óptica Val, Blu:sens, La Caja de Pandora, Purificación García, Roberto Verino, Dayaday, Garrote, Fiuncho Floristerías, Clean & Clean, Foto Sistema, Loterías etc.

## Recoñecementos 
* IV Edición Premio San Martiño de normalización lingüística (1994), no Concello da Estrada.

## Galería 

Ficheiro:Santiago nova -Área Central GDFL04.jpg|Exterior de Área Central.
Ficheiro:Santiago Área Central.jpg|Tellado acristalado.
Ficheiro:Gran Nai-Ramón Conde.jpg|Escultura *Gran Nai* de Ramón Conde.

## Véxase tamén 
### Ligazóns externas 
* Historia de Área Central 
* Los centro comerciales, nuevos elementos de centralidad urbana en Santiago de Compostela 
* Locais comerciais de Área Central
Babe Zaharias

**Mildred Ella Didriksen "Babe" Zaharias**, nada en Port Arthur (Texas) o 26 de xuño de 1911 e finada en Galveston (Texas) o 27 de setembro de 1956, foi unha deportista estadounidense, considerada unha das atletas máis polivalentes da historia. Destacou en disciplinas deportivas como o golf, o baloncesto, o béisbol ou o atletismo. De nova xogou no equipo masculino de béisbol dos Brooklyn Dodgers, onde recibiu o alcume de "Babe".

## Traxectoria 
Con 21 anos, participou nos Xogos Olímpicos de 1932 nos Ánxeles, e aínda que Mildred pretendeu participar en cinco disciplinas de atletismo, seguindo os regramentos, só puido tomar parte en tres, polo que finalmente competiu en lanzamento de xavelina, 80 metros valla e salto de altura. Nas tres categorías conseguiu medalla: foi ouro nas categorías de xavelina e 80 metros valla (nesta categoría ademais bateu o récord mundial) e prata nunha controvertida final de salto de altura, xa que obtivo a mesma marca que a súa compañeira Jean Shiley, mais os xuíces decidiron outorgarlle a medalla de ouro a Shiley, relegando a Didriksen a subcampioa.

Buscando novos desafíos, en 1935 atopou o golf. Pouco despois puido medirse cos mellores golfistas do país. En 1938 competiu no Aberto dos Ánxeles, un torneo masculino de golf, sendo o seu adestrador George Zaharias, un coñecido loitador profesional e promotor deportivo, co que Didriksen casaría en decembro dese mesmo ano; e converteuse en, até o momento, a única muller que superou o corte nun torneo de golf profesional no que competisen homes. En 1942 conseguiu o status de xogadora afeccionada e alcanzou o rango de profesional en 1947. Como profesional gañou tres veces o Aberto dos Estados Unidos feminino e foi a primeira golfista estadounidense que venceu no campionato británico de afeccionados na localidade escocesa de Gullane. Zaharias foi inscrita en 1951 no Salón da Fama do Golf Mundial. En 1956 gañou por última vez o Aberto dos Estados Unidos e pouco despois faleceu de cancro.

## Véxase tamén 
### Bibliografía 
*
*
*
*
Rebelión irlandesa de 1798

miniatura|dereita|Batalla de Vinegar Hill.
A **rebelión irlandesa de 1798** (en irlandés **Éirí Amach 1798**), tamén coñecida como a **Rebelión dos Irlandeses Unidos** (en irlandés **Éirí Amach na nÉireannach Aontaithe**) foi un levantamento nacionalista irlandés que tivo lugar en 1798 contra o dominio británico en Irlanda. Os Irlandeses Unidos, un grupo revolucionario irlandés de orientación republicana e influenciado polas ideas das revolucións americana e francesa foron os principais artífices da revolta.

## Véxase tamén 
### Ligazóns externas 
* National 1798 Centre - Enniscorthy, Co. Wexford
George Noble Plunkett

**George Noble Plunkett**, coñecido tamén como **Conde Plunkett**, en gaélico irlandés **An Cunta Pluincéad**, nado o 3 de decembro de 1851 e finado o 12 de marzo de 1948, foi un biógrafo e nacionalista irlandés, e pai de Joseph Mary Plunkett, un dos líderes do Alzamento de Pascua de 1916.

## Véxase tamén 
### Ligazóns externas 
* Ficha
Les Neiges du Kilimandjaro (filme)

***Les Neiges du Kilimandjaro*** é un filme francés dirixido polo cineasta marsellés Robert Guédiguian e estreado en 2011. Estreouse na sección Un Certain Regard do Festival Internacional de Cinema de Cannes. Gañou o premio do público e a espiga de prata na Semana Internacional de Cine de Valladolid.

## Equipo actoral 
* Ariane Ascaride como Marie-Claire
* Jean-Pierre Darroussin como Michel
* Gérard Meylan como Raoul
* Marilyne Canto como Denise
* Grégoire Leprince-Ringuet como Christophe
* Anaïs Demoustier como Flo
* Robinson Stévenin como comisario
* Adrien Jolivet como Gilles
* Karole Rocher como nai de Christophe
* Julie-Marie Parmentier como Agnès
* Pierre Niney como camareiro

## Notas 
## Véxase tamén 
### Ligazóns externas 
* Tráiler
Fernando Mosquera Martínez

**Fernando Mosquera Martínez**, nado o 4 de decembro de 1921 e finado o 23 de agosto de 2006, foi un mestre e político galego.

## Traxectoria 
Irmán de Evaristo Mosquera Martínez. Exerceu como mestre nas parroquias de Orazo (A Estrada), Siador e Silleda, ambas en Silleda. Foi nomeado alcalde de Silleda en 1967 e permaneceu no cargo ata 1971. Baixo o seu mandato, unha das rúas da capital municipal tomou o nome *rúa Cartaxena*, xa que nesta localidade murciana existía unha rúa co nome de Silleda.

## Vida persoal 
Casou con María Marina Tobío Fondevila e foi pai de Marina e María Fernanda Mosquera Tobío.
## Notas
Golfo de Panamá

[miniatura|270px|Vista de [cidade de Panamá|Panamá, desde a baía homónima.]]
miniatura|270px|Foto satélite do golfo de Panamá (marzo 2003).
O **golfo de Panamá** é un golfo do océano Pacífico, localizado na costa suroriental de Panamá. Ten unha anchura duns 250&nbsp;km e unha profundidade media duns 220 metros, e abrangue unha área de 2.400&nbsp;km².. Este golfo é a única vía marítima pola que se pode acceder á canle de Panamá desde o océano Pacífico, que o conecta co mar das Antillas e o océano Atlántico. Pola súa gran cantidade e diversidade de peixes e especies mariñas, o golfo de Panamá está considerado como un dos mellores lugares do mundo para a pesca deportiva.

Existen algúns golfos e baías máis pequenos na súa xeografía, como a baía de Panamá, o golfo de Parita ou o golfo de San Miguel. O río Tuira, o máis importante de Panamá, desemboca na baía de San Miguel. No centro do golfo encóntrase o arquipélago de Las Perlas e nas súas costas atópanse as cidades de Panamá, La Palma e Chitré.

## Notas
## Véxase tamén
Pazo de Vilar de Francos

dereita|miniatura|Carballo de Santo Antonio.
O **pazo de Vilar de Francos** é unha casa solariega localizada en Vilar de Francos, na parroquia de Artes, no concello de Carballo. O edificio data do século XVI e mantén a súa estrutura orixinal en bo estado de conservación. Actualmente é de propiedade privada e non é visitable.

## Descrición
O edificio principal do pazo está coroado por unha torre defensiva que se remonta á época dos Reis Católicos; érguese como fortaleza para presidir unha encrucillada de vales, bosques e xardíns. O edificio ten planta aproximadamente rectangular formada por un engadido de dependencias á torre central, e está arrodeado por unha muralla amenada que garda as zonas axardinadas e agrícolas. O pazo conta tamén con alpendres, cortes, hórreo e outras dependencias.

Preto do pazo hai un exemplar de carballo duns 700 anos de antigüidade coñecido como o carballo de Santo Antonio, declarada árbore senlleira. Segundo a tradición, as rapazas que conseguen introducir unha pedra dentro da árbore tirándoa de costas casan nese mesmo ano.
As confesións de Carlota Doyle

***As confesións de Carlota Doyle*** (*The True Confessions of Charlotte Doyle*) é unha novela escrita por Avi (Edward Irving Wortis).
## Sinopse 
Unha nena de trece anos, Carlota, ten que facer unha viaxe dende Liverpool ata Providence a bordo do Seahawk, un barco enigmático dirixido polo capitán Jaggery.

## Véxase tamén 
### Ligazóns externas 
* Ficha da obra na Editorial Galaxia
Life in a Day

***Life in a Day*** é un filme documental proxecto de Youtube anunciado o 6 de xullo de 2010. Os usuarios de youtube debían mandar un vídeo gravado o 24 de xullo, para que posteriormente o director gañador do Oscar Kevin Macdonald editase os vídeos dos contribuíntes para facer o filme. A longametraxe completa estreouse no Festival de Cinema de Sundance en 2011 e mostrouse en directo por YouTube. O proxecto continúa a tarefa artística da humanidade, que captura a esencia da vida na Terra, como se demostra con proxectos como a serie *A Day in the Life* e *A Moment on Earth*.

## Notas 
## Véxase tamén 
### Ligazóns externas 
* Filme en Youtube
Independence Day

***Independence Day*** é un filme estadounidense dirixido por Roland Emmerich que se estreou en 1996.

## Sinopse 
Na véspera do 4 de xullo, unhas xigantescas naves espaciais aparecen no ceo. O estupor inicial convértese en terror ó ver como atacan o planeta lanzando raios destrutivos contra as maiores cidades do mundo. A única esperanza de salvación está nas mans dalgúns superviventes, que se unen para artellar un ataque masivo contra os alieníxenas, antes de que sexa demasiado tarde.

## Personaxes 
* Will Smith como capitán Steven Hiller
* Jeff Goldblum como David Levinson
* Bill Pullman como presidente Thomas J. Whitmore:
* Margaret Colin como Constance Spano
* Robert Loggia como xeneral William Grey
* Randy Quaid como Russell Casse
* James Duval como Miguel Casse
* Judd Hirsch como Julius Levinson
* Mary McDonnell como a primeira dama Marilyn Whitmore.
* Vivica A. Fox como Jasmine Dubrow
* James Rebhorn como Albert Nimzicki
* Harvey Fierstein como Marty Gilbert
* Adam Baldwin como alcalde Mitchell
* Brent Spiner como doutor Brackish Okun
* Kiersten Warren como Tiffany
* Mae Whitman como Patricia
* Frank Welker como os efectos vocais dos alieníxenas.

## Galardóns e nomeamentos 
* 1996: Oscar: Mellores efectos visuais. 2 nomeamentos.
* 1996: 2 nomeamentos ó BAFTA: Mellores efectos visuais e son.
* 1996: Nomeada ós Premios Razzie: Peor filme con recadación superior aos 100 millóns de $.

## Notas 
## Véxase tamén 
### Ligazóns externas 
* Ficha na IMDb 
*Ficha en Filmaffinity
Blade

***Blade*** é un filme estadounidense dirixido por Stephen Norrington que se estreou en 1998. Estreouse en galego na TVG o 24 de setembro de 2011.

## Sinopse 
Nun mundo cohabitado por homes e vampiros, Blade é un medio-vampiro que, ó contrario que o resto, non se alimenta de humanos e pode ver a luz do Sol, e que pretende acabar coa raza de "seres superiores" que morderon a súa nai cando estaba embarazada.

## Personaxes 
miniatura|esquerda|O actor Wesley Snipes en 2009.
* Wesley Snipes como Eric Brooks / Blade
* Stephen Dorff como Deacon Frost
* Kris Kristofferson como Abraham Whistler
* Donal Logue como Quinn
* Udo Kier como Gitano Dragonetti
* Sanaa Lathan como Vanessa Brooks
* Arly Jover como Mercury
* Kevin Patrick Walls como Oficial Krieger
* Tim Guinee como Doutor Curtis Webb
* Traci Lords como Racquel

## Notas
Vidal Martínez-Sierra López

**Vidal Martínez-Sierra López**, nado en São Paulo en 1960, é un político galego do PPdeG.

## Traxectoria 
Veterinario de profesión. Presentouse ás eleccións municipais de 1999 en Lourenzá encabezando a candidatura do PPdeG e foi elixido alcalde por maioría absoluta. Continuou como alcalde nas sucesivas eleccións sempre con maioría absoluta. Dimitiu en 2012 para presentarse ás eleccións e foi elixido deputado do Parlamento de Galicia nas autonómicas de 2012.

## Véxase tamén 
### Outros artigos 
* Eleccións municipais en Lourenzá

### Ligazóns externas 
* Ficha no Parlamento de Galicia
Correo

[miniatura|[Casa de Correos e Telégrafos de Vigo|Casa de Correos en Vigo, obra de Manuel Gómez Román.]]
O **servizo postal** ou **servizo de correo** é un sistema dedicado a transportar cartas, así como outros documentos escritos e paquetes de tamaño pequeno ou medio ao redor do mundo, así como xiros. Todo documento enviado a través do sistema postal é chamado correo ou correspondencia. Os paquetes son "envíos postais" que se poden transportar por terra, mar, ou aire; cada un con tarifas diferentes dependendo do tipo de envío, a súa duración na entrega e se leva ou non outros servizos adicionais. Un sistema postal pode ser privado ou estatal. Os sistemas privados a miúdo teñen impostas restricións por parte dos gobernos.

O 9 de outubro celébrase o *Día Mundial do Correo*. Foi establecido pola Unión Postal Universal en 1969, en Tokio, para conmemorar que tal día como ese de 1874 se fundou esta organización, coa firma do Tratado de Berna polos representantes das 22 nacións asistentes á Conferencia 

## Galería de imaxes
## Notas 
## Véxase tamén 
### Ligazóns externas 
* Correos
* The British Postal Museum & Archive .
Benito Rivas Fondevila

**Benito Rivas Fondevila**, nado en Siador en 1910 e finado en Silleda o 18 de novembro de 1973, foi un mestre e político galego.

## Traxectoria 
Fillo de Benito Rivas Rodríguez, que fora secretario do Xulgado de Silleda, foi mestre e estivo afiliado a Falange. O 9 de abril de 1948, no asalto á súa casa de Siador, resultou ferido o guerrilleiro Miguel Nicolás Esperante, que faleceu inmediatamente. Foi presidente da Hermandad de Labradores de Silleda. Concelleiro de Silleda, foi nomeado alcalde en febreiro de 1971. Foi presidente da Cooperativa Hoxe. Finou en Silleda o 18 de novembro de 1973. 

## Recoñecementos 
Foi condecorado como cabaleiro da Orde de Cisneros e da Gran Cruz do Mérito Agrícola. Unha praza da vila de Silleda leva o seu nome.

## Notas
José María López Noceda

**José María López Noceda**, nado en San Xusto de Cabarcos (Barreiros) o 25 de xullo de 1931 e finado en Burela o 10 de febreiro de 2013, foi un político galego do PPdeG.

## Traxectoria 
Profesor Mercantil e xestor administrativo. Nas primeiras eleccións democráticas presentouse á alcaldía de Lourenzá encabezando unha candidatura independente e foi elixido alcalde. Continuou como alcalde nas sucesivas eleccións xa por AP sempre con maioría absoluta. Nas eleccións de 1989 foi elixido deputado do Parlamento de Galicia polo PPdeG e renunciou como alcalde por incompatibilidade pasando a primeiro tenente de alcalde. Volveu ser elixido deputado do Parlamento galego en 1993. Foi presidente da Mancomunidade de Municipios da Mariña Lucense dende a súa fundación. Foi membro fundador da FEGAMP e do Consello Federal.

## Notas 
## Véxase tamén 
### Outros artigos 
* Eleccións municipais en Lourenzá

### Ligazóns externas 
* Ficha en galegos.info